A páncélozott harcjárművek fejlesztése a két világháború között rohamosan megindult, mert a döntéshozók egyre nagyobb jelentőséget tulajdonítottak ezen járműveknek, köztük a harckocsiknak is. Így volt ezzel maga Hitler is, aki kimondott páncéloshadosztályokat állíttatott fel. A második világháború kirobbanása után azzal szembesültek a szövetséges hatalmak is, hogy a páncélozott harcjárművek eldönthetik a háborút. A páncélosokat minden frontszakaszon, szerte az egész világon bevetették, mind a tengelyhatalmak, mind a szövetségesek. Az eddigi legnagyobb páncéloscsatára a keleti fronton került sor 1943. júliusában Kurszk mellett. Ez volt a prohorovkai páncélosütközet. A német Manstein és az orosz Zsukov több napon át tartó véres küzdelemben küldte harcba legjobb harckocsijait, a németek itt vetették be először a Panthert, valamint sikerrel alkalmazták a Tigert is. A német hadviselő fél minőségi fölényt élvezett a szovjetekkel szemben, német áttörés azonban nem sikerült az oroszok kemény ellenállása, komoly mennyiségi fölénye és Zsukov ügyes taktikája miatt.